b'\n_START_ARTICLE_\nAnna Ewers\n_START_PARAGRAPH_\nAnna Luisa Ewers (s. 14. maaliskuuta 1993 Freiburg, Saksa) on saksalainen malli._NEWLINE_Ewersin huippumallin ura alkoi, kun muotisuunnittelija Alexander Wang n\xc3\xa4ki h\xc3\xa4nen kuvansa blogissa ja otti yhteytt\xc3\xa4 Ewersin malliagenttiin. Pian sen j\xc3\xa4lkeen Ewers k\xc3\xa4veli Balenciagan muotin\xc3\xa4yt\xc3\xb6ksess\xc3\xa4 syksyll\xc3\xa4 2013. H\xc3\xa4net valittiin my\xc3\xb6s B. Balenciagan hajuvesimainoksiin._NEWLINE_Ewers on k\xc3\xa4vellyt lukuisten muotisuunnittelijoiden muotin\xc3\xa4yt\xc3\xb6ksiss\xc3\xa4. Yksist\xc3\xa4\xc3\xa4n syksyn 2014 Milanon muotiviikoilla h\xc3\xa4n esiintyi 18 n\xc3\xa4yt\xc3\xb6ksess\xc3\xa4, joita olivat muun muassa Fendi, Dolce & Gabbana ja Emilio Pucci.'